રાજય સરકાર પ્રજા અને સરકાર વચ્ચે સંવાદ સંધાય તથા પ્રજાના પ્રશ્નોના ઉકેલ સ્થળ પર જ મળે તે માટે "લોક સંવાદ સેતુ" કાર્યક્રમ બે વર્ષથી યોજી રહી છે. જેમાં અરવલ્લીના મોડાસામાં આરોગ્યમંત્રી નીતિનભાઈ પટેલની હાજરીમાં બાબુભાઈ ચૌહાણ નામના યુવકે દારૂબંધી લાગુ પડાવાવના મુદ્દે ઉંદર મારવાની દવા પી લીધી હતી. આ યુવકે ભીલકુવા ગામમાં એક મહિલા અને બુટલેગર દ્વારા ચલાવવામાં આવતાં દારૂના અડ્ડા બંધ કરાવવા માંગ કરી હતી. પણ રજૂઆત બાદ પણ કોઇએ ના સાંભળતા તેણે આ પગલું ભર્યું હતું. જો કે તે બાદ યુવકને તાત્કાલિક હિંમતનગરની સીવીલ હોસ્પીટલમાં લઇ જવામાં આવ્યો હતો. જ્યાં તેની તબિયત હાલ ખતરાની બહાર છે.